Nr. 16778/18.04.2024

**REFERAT DE APROBARE**

**la** **Proiectul de hotărâre** **privind** **emiterea acordului Județului Cluj pentru constituirea dreptului de superficie în favoarea Companiei de Apă Someș SA pe terenul înscris în CF nr. 72323 Jucu**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin proiectul de hotărâre se propune emiterea acordului Județului Cluj, în calitate de proprietar al construcției înscrise în Cartea Funciară nr. 60462-C1 Jucu (înainte de comasare), cu privire la constituirea dreptului de superficie în favoarea Companiei de Apă Someș SA pe terenul înscris în CF nr. 72323 Jucu (imobil rezultat din comasare), aflat în proprietatea societății Tetarom SA.  Județul Cluj deține dreptul de proprietate publică asupra construcției amplasate pe imobilul-teren înscris în Cartea Funciară nr. 60462 Jucu, imobil-teren care s-a alipit cu imobile învecinate, în conformitate cu prevederile art. 132 alin. (1) din Regulamentul de recepţie şi înscriere în evidenţele de cadastru şi carte funciară, aprobat prin Ordinul Directorului General al ANCPI nr. 600/2023, cu modificările și completările ulterioare. Prin Hotărârea Consiliului Județean Cluj nr. 34/2024 s-a însuțit documentația cadastrală de alipire și s-a emis acordul Județului Cluj cu privire la înscrierea acestei operațiuni în regim de carte funciară. Prin Încheierea OCPI Cluj nr. 4079/15.02.2024 s-a emis Cartea Funciară nr. 72323 Jucu cu privire la imobilul reieșit din comasare, cu o suprafață totală de 6100 mp.  Compania de Apă Someș SA, prin adresa nr. 13354/DG/SJ/05.04.2024, înregistrată la Consiliul Județean Cluj sub nr. 14700/05.04.2024, a solicitat acordul Județului Cluj cu privire la constituirea dreptului de superficie în favoarea Companiei și a înaintat un draft al Contractului, întocmit de Birou Notar Public Handra Călugăr Diana.  Pe imobilul asupra căruia se constituie dreptul de superficie, Compania de Apă Someș SA derulează proiectul de investiție ”Extinderea și reabilitarea Stației de Epurare a Apelor Uzate Jucu”, stația fiind amplasată pe platforma Tetarom 3. Prin acest proiect, Compania dorește realizarea unei stații de epurare mecano-biologică cu treaptă terțiară, prin care să se mărească capacitatea de epurare a apei uzate de la 12000 locuitori la o capacitate de peste 20000 locuitori și care să deservească atât platforma Parc Industrial Tetarom III cât și localitățile: Jucu de Sus, Jucu de Mijloc, Jucu Herghelie, Răscruci Gădălin, Vișea, Câmpenești.  Proiectul derulat de C.A.S. SA, privind realizarea unei stații de epurare mecano-biologică cu treaptă terțiară pentru mărirea capacității de preluare ape uzate, de la 12.000 locuitori, la o capacitate de peste 20.000 locuitori și care să deservească atât platforma Parc Industrial Tetarom III, cât și localitățile: Jucu de Sus, Jucu de Mijloc, Jucu Herghelie, Răscruci Gădălin, Vișea, Câmpenești, **presupune realizarea unor de noi construcții edilitare și sisteme aferente după cum urmează:** construcție grătare rare și dese; deznisipator separare grăsimi; stație pompare și clădire administrativă; bazin biologic și bazin nămol în exces; instalație deshidratare; stație suflante; conducte și armături aferente; sistematizare acces, îngrădire și alei aferente.  În scopul realizării proiectului ”Extinderea și Reabilitarea Stației de Epurare a Apelor Uzate Jucu amplasată pe platforma Tetarom 3”, a fost obținut CERTIFICATUL DE URBANISM nr. 51 din 04.04.2024 în scopul ”DESFIINȚĂRII CONSTRUCȚIILOR EXISTENTE ȘI CONSTRUIRE A OBIECTIVULUI STAȚIE DE EPURARE NOUĂ”. Pentru acest motiv este necesară trecerea construcției existente din domeniul public, în domeniul privat al Județului Cluj. |
| * 1. **Cerinţe care reclamă oportunitatea actului administrativ:** |
| Având în vedere stadiul avansat de implementare a proiectului de investiție ”Extinderea și reabilitarea Stației de Epurare a Apelor Uzate Jucu” – respectiv faptul că pentru începerea lucrărilor de construcție, mai este necesară doar obținerea de către Compania de Apă Someș SA a autorizației de construire –, precum și faptul că autorizația se poate emite doar dacă asupra terenului pe care se construiește, solicitantul deține un drept real (în acest caz dreptul de superficie), se impune emiterea cu celeritate a acordului Județului Cluj pentru alipirea imobilelor identificate anterior.  Astfel, pentru încheierea contractului de constituire a dreptului de superficie, administrare și prestări servicii conexe, între societatea Tetarom SA – în calitate de proprietar – și societatea Compania de Apă Someș SA – în calitate de titular al dreptului de superficie, este necesar acordul proprietarului construcției – Județul Cluj – cu privire la constituirea dreptului de superficie.  Construcția nou edificată, ca urmare a implementării proiectului ”Extinderea și reabilitarea Stației de Epurare a Apelor Uzate Jucu” va rămâne în proprietatea Companiei de Apă Someș SA până la amortizarea investiției și punerea în funcțiune a noii stații. |
| 1. **Schimbări preconizate:** |
| Scopul proiectului de hotărâre este crearea cadrului legal pentru constituirea dreptului de superficie asupra imobilului înscris în Cartea Funciară nr. 72323 Jucu |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Prezentul act administrativ reprezintă o continuare a demersurilor începute prin Hotărârea Consiliului Județean Cluj nr. 34/2024. La data intrării în vigoare a prezentei hotărâri se abrogă poziția 208 din Anexa nr. 2 la Hotărârea Consiliului Județean Cluj nr. 125/2015 privind reglementarea situaţiei juridice a unor elemente de infrastructură pentru alimentarea cu apă şi canalizare-epurare şi concesionarea acestora Companiei de Apă Someş S.A  Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului privat al Judeţului Cluj. |
| **Secțiunea a 6-a – Anexe la referatul de aprobare:** |
| * Adresa Companiei de Apă Someș SA nr. 13354/DG/SJ/05.04.2024, înregistrată la Consiliul Județean Cluj sub nr. 14700/05.04.2024, având anexat draft-ul Contractului de constituire a dreptului de superficie, administrare și prestări servicii conexe; * Extras de informare Cartea funciară nr. 72323 Jucu și Încheiere OCPI Cluj nr. 4079/2024 * Adresa Companiei de Apă Someș SA nr. 15464/DG/SJ/18.04.2024, înregistrată la Consiliul Județean Cluj sub nr. 16750/18.04.2024 * Certificat de urbanism nr. 51/04.04.2024 emis în scopul ”Desființare construcții existente și construire a obiectivului stație de epurare nouă” |

**INIȚIATOR,**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**privind emiterea acordului Județului Cluj pentru constituirea dreptului de superficie în favoarea Companiei de Apă Someș SA pe terenul înscris în CF nr. 72323 Jucu**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ privind emiterea acordului Județului Cluj pentru constituirea dreptului de superficie în favoarea Companiei de Apă Someș SA pe terenul înscris în CF nr. 72323 Jucu, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16778/18.04.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 16779/18.04.2024 şi Avizul cu nr...... din ..... adoptat de Comisia de specialitate nr. …., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Companiei de Apă Someș SA nr. 13354/DG/SJ/05.04.2024, înregistrată la Consiliul Județean Cluj sub nr. 14700/05.04.2024, având anexat draft-ul Contractului de constituire a dreptului de superficie, administrare și prestări servicii conexe;
* Adresa Companiei de Apă Someș SA nr. 15464/DG/SJ/18.04.2024, înregistrată la Consiliul Județean Cluj sub nr. 16750/18.04.2024
* Extras de informare Cartea funciară nr. 72323 Jucu și Încheiere OCPI Cluj nr. 4079/2024
* Certificat de urbanism nr. 51/04.04.2024 emis în scopul ”Desființare construcții existente și construire a obiectivului stație de epurare nouă”

Luând în considerare prevederile:

* art. 123-140 și ale art. 142-156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, ale art. 173 alin. (1) lit. d), alin. (5) lit. m) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 693-701 din Legea nr. 287/2009 privind Codul Civil, republicată, cu modificările și completările ulterioare;
* Ordonanța Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale
* Legii nr. 241/2006 privind serviciul de alimentare cu apă și de canalizare, republicată, cu modificările și completările ulterioare;
* Legii nr. 51/2006 a serviciilor comunitare de utilități publice, republicată, cu modificările și completările ulterioare

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se emite acordul Județului Cluj, în calitate de proprietar al construcției înscrise în Cartea Funciară nr. 72323 Jucu, cu număr cadastral 72323-C1, cu privire la încheierea Contractului de constituire a dreptului de superficie, administrare și prestări servicii conexe, între societatea Tetarom SA și Compania de Apă Someș SA, cuprins în **anexa** care face parte integrantă din prezenta hotărâre.

**Art. 2. (1)** Se aprobă trecerea din domeniul public al Județului Cluj, în domeniul privat al Județului Cluj a bunului imobil – construcție ”Stație de epurare”, înscrisă în Cartea funciară nr. 72323 Jucu, având nr. cad. 72323-C1, număr de inventar 100521, cu o valoare de inventar de 6.845.748,39 lei.

**(2)** La data comunicării prezentei hotărâri, se abrogă poziția 208 din Anexa nr. 31 la Hotărârea Consiliului Județean Cluj nr. 143/2008 privind însușirea inventarului bunurilor care alcătuiesc domeniul public al Județului Cluj la data de 31.12.2007, cu modificările și completările ulterioare.

**Art. 3.** Cu punerea în aplicare a prevederilor prezentei hotărâri se încredinţează Comisia specială de inventariere a domeniului public şi privat a Județului Cluj, Compania de Apă Someș SA și societatea Tetarom SA.

**Art. 4.** Prezenta hotărâre se comunică Direcției Juridice, Companiei de Apă Someș SA, societății Tetarom SA, Biroului Notarului Public Handra Călugăr Diana, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2024**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

DIRECȚIA JURIDICĂ

Serviciul Juridic, Contencios Administrativ, Arhivă

Nr. 16778/18.04.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | emiterea acordului Județului Cluj pentru constituirea dreptului de superficie în favoarea Companiei de Apă Someș SA pe terenul înscris în CF nr. 72323 Jucu | | |
| **Compartiment de resort:** | Direcția Juridică- Serviciul Juridic, Contencios Administrativ, Arhivă | | |
| **Secțiunea 1 – Documentare și analiză:** | | | |
| În conformitate cu dispozițiile art. 693 și urm. din Codul civil:  **Art. 693 (1)** ***Superficia*** *este dreptul de a avea sau de a edifica o construcţie pe terenul altuia, deasupra ori în subsolul acelui teren, asupra căruia superficiarul dobândeşte un drept de folosinţă*. **(2)** *Dreptul de superficie se dobândeşte în temeiul unui act juridic, precum şi prin uzucapiune sau prin alt mod prevăzut de lege. Dispoziţiile în materie de carte funciară rămân aplicabile*. **(3)** *Superficia se poate înscrie şi în temeiul unui act juridic prin care proprietarul întregului fond a transmis exclusiv construcţia ori a transmis terenul şi construcţia, în mod separat, către două persoane, chiar dacă nu s-a stipulat expres constituirea superficiei*. **(4)** *În situaţia în care s-a construit pe terenul altuia, superficia se poate înscrie pe baza renunţării proprietarului terenului la dreptul de a invoca accesiunea, în favoarea constructorului. De asemenea, ea se poate înscrie în favoarea unui terţ pe baza cesiunii dreptului de a invoca accesiunea*.  **Art. 694** *Dreptul de superficie se poate constitui pe o durată de cel mult 99 de ani. La împlinirea termenului, dreptul de superficie poate fi reînnoit*.  **Art. 695 (1)** *Dreptul de superficie se exercită în limitele şi în condiţiile actului constitutiv. În lipsa unei stipulaţii contrare, exercitarea dreptului de superficie este delimitată de suprafaţa de teren pe care urmează să se construiască şi de cea necesară exploatării construcţiei sau, după caz, de suprafaţa de teren aferentă şi de cea necesară exploatării construcţiei edificate.*  Actuala construcție amplasată pe imobilul-teren înscris în CF nr. 72323 Jucu, având nr. cad. 72323-C1 se află în proprietatea publică a Județului Cluj și în concesiunea Comapniei de Apă Someș SA, în vederea desfășurării serviciului public de alimentare cu apă și de canalizare.  Aceasta a fost edificată în cadrul Parcului industrial Tetarom III și inclusă în domeniul public al Județului Cluj prin Hotărârea Consiliului Județean Cluj nr. 310/2010, cu o valoare de inventar de 6.789.396,40 lei. Prin Hotărârea Consiliului Județean Cluj nr. 140/2011 s-a aprobat trecerea din administrarea societății Tetarom SA, în administrarea Consiliului Judeețan Cluj a componentelor sistemului public de apă șicanalizare din Parcul Industrial Tetarom III, precum și concesionarea acestora către Compania de Apă Someș SA.  Prin Hotărârea Consiliului Județean Cluj nr. 125/2015 s-a modificat Anexa nr. 31 – ”Inventarul bunurilor care aparțin domeniului public al Județului Cluj, aflate în concesiune la Compania de Apă Someș SA” la Hotărârea Consiliului Județean Cluj nr. 143/2008, iar la poziția 208 s-a regăsit stația de epurare, cu nr. de inventar 100521, cu o valoare de inventar inițială de 6.789.396,40 lei, cu o valoare evaluată de 6.845.748,39 lei.  Construcția edificată în implementarea proiectului ”Extinderea și reabilitarea Stației de Epurare a Apelor Uzate Jucu” reprezintă o construcție nouă, care va rămâne în proprietatea Companiei de Apă Someș SA până la amortizarea investiției și punerea în funcțiune a noii stații, ulterior va fi promovat un proiect de hotărâre a Consiliului Județean Cluj prin care se va aproba includerea în domeniul public al noii stații de epurare și transmiterea în concesiune către Compania de Apă Someș SA. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Conform art. 286 alin. (2) din Codul Administrativ domeniul public al statului este alcătuit din bunurile prevăzute la art. 136 alin. (3) din Constituţie, din cele prevăzute în anexa nr. 2 la Codul administrativ, precum şi din alte bunuri care, potrivit legii sau prin natura lor, sunt de uz sau de interes public naţional.  În vederea încheierii Contractului de constituire a dreptului de superficie, administrare și prestări servicii conexe, între societatea Tetarom SA (în calitate de proprietar al terenului) și Compania de Apă Someș SA (în calitate de rezident/\*superficiar) este necesară emiterea acordului Județului Cluj, în calitate de proprietar al construcției existente pe imobilul-teren pe care se instituie superficia.  Potrivit art. 84 din Regulamentul de recepţie şi înscriere în evidenţele de cadastru şi carte funciară aprobat prin Ordinul Directorului General al ANCPI nr. 600/2023, cu modificările și completările ulterioare ”*În cazul în care se constituie un drept de superficie în vederea edificării unei construcţii, acesta se intabulează în partea a III-a a cărţii funciare*.”  Conform art. 2 din Legea nr. 241/2006: **(1)** *Serviciul public de alimentare cu apă şi de canalizare, denumit în continuare serviciul de alimentare cu apă şi de canalizare, se înfiinţează, se organizează şi se gestionează sub conducerea, coordonarea, controlul şi responsabilitatea autorităţilor administraţiei publice locale şi are drept scop alimentarea cu apă, canalizarea şi epurarea apelor uzate pentru toţi utilizatorii de pe teritoriul localităţilor*. **(2)** *Serviciul de alimentare cu apă şi de canalizare se furnizează/prestează prin exploatarea unei infrastructuri tehnico-edilitare specifice, denumită sistem public de alimentare cu apă şi de canalizare*. **(3)** *Sistemele publice de alimentare cu apă şi de canalizare a apelor uzate, denumite în continuare sisteme de alimentare cu apă şi de canalizare, constituie ansambluri tehnologice şi funcţionale integrate care acoperă întregul circuit tehnologic, de la captarea din sursă a apei brute până la evacuarea în emisari a apelor uzate epurate*.  Art. 11 din același act normativ, dispune (2) *Consiliul local/consiliile judeţene/Consiliul General al Municipiului Bucureşti îşi stabilesc master planuri judeţene/zonale pentru serviciul de alimentare cu apă şi de canalizare, corelate cu planurile de urbanism şi amenajare a teritoriului, programele de dezvoltare economico-socială a unităţii administrativ-teritoriale, precum şi cu angajamentele asumate de România în domeniul protecţiei mediului*. (3) *Strategiile autorităţilor administraţiei publice locale vor urmări cu prioritate realizarea următoarelor obiective: a) orientarea serviciului către utilizatori; b) asigurarea accesului nediscriminatoriu al tuturor membrilor comunităţii la serviciul de alimentare cu apă şi de canalizare; c) asigurarea calităţii serviciului la nivelul corespunzător normelor Uniunii Europene; d) îmbunătăţirea calităţii mediului, prin utilizarea raţională a resurselor naturale de apă şi epurarea corespunzătoare a apelor uzate, în conformitate cu prevederile legislaţiei de mediu şi ale directivelor Uniunii Europene; e) reducerea pierderilor de apă şi a consumurilor energetice din sistemele de alimentare cu apă şi de canalizare*; (…)  Având în vedere faptul că în prezent construcția – ”Stație de epurare” ce urmează a se desființa, se află în domeniul public al Județului Cluj, în acord cu prevederile Ordonanței Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, este necesară introducerea în domeniul privat al Județului Cluj.  Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului privat al Judeţului Cluj. | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului) | | | |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Ștefan Iliescu | 18.04.2024 |  |
| Verificat: Șef serviciu | Dan V. Pop | 18.04.2024 |  |
| Elaborat: Inspector de specialitate | Cristina Oltean | 18.04.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA JURIDICĂ/Serviciul Juridic, Contencios Administrativ, Arhivă | 26.04.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Muntean Crina |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |